text: ट्रांसपोर्ट कनाडा के प्रवक्ता ने बताया कि दूसरे विमान टर्बोप्रॉप पाइपर पीए-42 को ओटावा के अंतर्राष्ट्रीय हवाई अड्डा भेजा गया, जहां वह सुरक्षित उतर गया। उन्होंने बताया कि घटना की जांच की जा रही है। आपात सेवाओं के हवाले से सीबीसी से बताया कि पाइपर विमान के पायलट ने हवाई यातायात नियंत्रकों को बताया कि सेसना ने नीचे से उसे टक्कर मारी और उसके लैंडिंग गियर को क्षतिग्रस्त कर दिया। घटना में पाइपर विमान का पायलट और उसमें सवार यात्री, दोनों में से कोई घायल नहीं हुआ है।